《百字令 其一 题宗梅岑东原草堂》
清代·曹尔堪

东原何处，向宜陵南去，修篁低屋。别墅芙蓉娇欲语，露下晓妆屋沐。

远树平堤，杂花依砌，来往幽禽熟。孤树夕照，乱鸦栖遍乔木。

中有才子闲居，牙签棐几，歌啸真清福。射策雄心浑似旧，陈亮暮年还读。

抱膝吟成，曲肱睡起，好醉篱边菊。秫田耕罢，柳阴长卧黄犊。

作者简介：曹尔堪，清（1617---1679）字子顾，号顾庵，浙江嘉兴籍，华亭（今上海市松江）人。顺治九年（1652）进士。博学多闻，工诗，为柳州词派盟主，尔堪善作艳词，多是宴饮狎妓之作。与宋琬、沈荃、施闰章、王士禄、王士祯、汪琬、程可则并称为“海内八大家”或“清八大诗家”。善书、画，不轻授人，故罕流传。卒年六十三。有《南溪词》二百三十余首传世。